Райнер Мария Рилке
Синя хортензия

Превод от немски: Стоян Бакърджиев, 1979

chitanka.info

С остатък от зелено се стопяват

листата — в тигела те не блестят.

Съцветията вече не цъфтят

със синьо, отдалеч го отразяват,

неточно и през сълзи тоя път,

и сякаш им се ще да ги отмине.

И старите писма не са тъй сини —

в лилаво, жълто, сиво те трептят.

След като детска рокля избелее,

захвърлят я и проумяваш ти,

че малко нещо мъничко живее.

Но синьото възкръсва неизменно —

виж: то в едно съцветие цъфти

трогателно сред бледото зелено.

1906

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.